

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2022. május 19.-i rendkivüli ülésére**

**Napirend tárgya:**

**Köznevelési Bizottság tagjainak megválasztása**

**A napirendet tárgyaló ülés dátuma**: **2022. 05.19.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

- Magyarország helyi önkormányzatairól szóló 2011. évi CLXXXIX. törvény

- Telki község Képviselő-testülete és szervei Szervezeti és Működési Szabályzatáról szóló [20/2019.(X.28.)](https://www.telki.hu/docs/e-hivatal/rendeletek/igazgatasi/20-2019.(X.28.)%20Or.%20rendelet%20SZMSZ_uj_fuggelek.pdf) önkormányzati rendelet

- A helyi önkormányzati képviselők, a bizottságok tagjainak, a bizottságok elnökeinek juttatásairól szóló 25/2010. (X. 13.) Ö. rendelet

**3.Költségkihatások és egyéb szükséges feltételeket, illetve megteremtésük javasolt forrásai:** Nincsenek

**4. Tényállás bemutatása:**

A Telki község Önkormányzat Szervezeti és Működési Szabályzatát a 20/2019 (X.28) önkormányzati rendeletben szabályozta.

A rendelet 45.§.-a rendelkezik a bizottságok létrehozásának céljáról:

*,, A 45. § (1) A képviselő-testület tevékenységének segítésére, döntéseinek előkészítésére, véleményezésére, javaslatok kidolgozására, a döntések végrehajtásának szervezésére és ellenőrzésére, valamint saját és átruházott hatáskörben döntések meghozatalára állandó bizottságokat hozz létre. A képviselőtestület ideiglenes bizottságokat is létrehozhat. ,,*

Telki község Önkormányzat képviselő-testülete 2022. május 2-én módosított Telki község Képviselő-testülete és szervei Szervezeti és Működési Szabályzatáról szóló [20/2019.(X.28.)](https://www.telki.hu/docs/e-hivatal/rendeletek/igazgatasi/20-2019.(X.28.)%20Or.%20rendelet%20SZMSZ_uj_fuggelek.pdf) önkormányzati rendeletét, és új bizottság - **Köznevelési Bizottság** - felállításáról döntött.

A Bizottság felállításához szükséges a bizottság tagjainak megválasztása. A bizottságoknak 5 tagja lehet ebből 3 tag képviselő és 2 tag nem képviselő tagot kell a képviselő-testületnek megválasztania.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) a bizottsággal és annak tagságával kapcsolatban az alábbiak szerint rendelkezik:

*„57. § (1) A képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait.*

*A száz főt meg nem haladó lakosú településen a bizottsági feladatokat a képviselő-testület látja el. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja.*

*A bizottság tagjává nem önkormányzati képviselő tag is választható.*

*A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.*

*58. § (1) A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.*

*(2) A képviselő-testület a bizottság személyi összetételét, létszámát a polgármester előterjesztésére bármikor megváltoztathatja, a kötelezően létrehozandó bizottság kivételével a bizottságot megszüntetheti. ,,*

A képviselői, illetve bizottsági tagsághoz kapcsolódó összeférhetetlenségről a Magyarország helyi önkormányzatairól szóló 2011. évi CLXXXIX. törvény 36.§-a rendelkezik.

A bizottság elnöke és elnökhelyettese a képviselő-testület által megválasztott képviselő lehet.

A Köznevelési Bizottság tagjaira az alábbiak szerinti javaslatot teszem:

Képviselő tagok:

dr. Vida Rolland

Halász Terézia

Földvári- Nagy László

külső tagok: Nagy Szilvia

Freili Szilvia

A Magyarország helyi önkormányzatairól szóló 2011.évi LCXXXIX. törvény ( továbbiakban: Mötv. ) 42.§. (2) bekezdése értelmében a bizottsági elnök, elnökhelyettes és a bizottsági tagok megválasztásához minősített többség szükséges.

Az Mötv. 46.§. (2) bekezdés b.) pontja alapján a képviselő-testület zárt ülést tart az érintett kérésére választás esetén. Mivel az érintettek közül senki sem kérte a zárt ülés megtartását, így a választásra nyílt ülés keretében fog sor kerülni.

Az Mötv. 40. § (1) bek. alapján *,, A képviselő-testület bizottságának nem képviselő tagja a megválasztását követően a képviselő-testület előtt - a képviselőre irányadó szöveggel - esküt tesz, és erről okmányt ír alá. ,,*

Telki, 2022. május 12.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2022. (V. ) számú Önkormányzati határozata**

**Köznevelési Bizottság tagjainak megválasztása**

1. Telki község Önkormányzat képviselő-testülete a [20/2019.(X.28.)](https://www.telki.hu/docs/e-hivatal/rendeletek/igazgatasi/20-2019.(X.28.)%20Or.%20rendelet%20SZMSZ_uj_fuggelek.pdf) Önkormányzati rendelete alapján a Köznevelési bizottság tagjait az alábbiak szerint választja meg:

Bizottság elnöke:

Elnökhelyettese:

Tagok:

Határidő: azonnal

Felelős: Polgármester